# Podešavanje infracrvenih daljinskih upravljača u KDE‑u

Gav
Vud

    gav@kde.org

Dragan
Pantelić

    falcon-10@gmx.de

prevod
2004-01-02
1.0
2004
Gav Vud
&FDLNotice;

Podešavanje KDE‑LIRC‑a, infrastrukture za upotrebu infracrvenih daljinskih upravljača u KDE‑u.

KDE
Irkick
KDE‑LIRC
KCM‑LIRC
LIRC

## Uvod

### Zahtevi

Za korišćenje radnog okvira KDE‑LIRC‑a, na računaru mora biti instaliran LIRC. Ako se sve pravilno podesi, ikona Irkicka u sistemskoj kaseti zasvetleće crveno. U suprotnom, biće siva i precrtana.

Za više informacija o LIRC‑u, posetite veb sajt projekta www.lirc.org.

## Korišćenje

Postava je podeljena u nekoliko sekcija. Spisak levo nabraja daljinske upravljače i režime. Izbor na tom spisku određuje sadržaj spiska skroz desno, koji pokazuje sveze dugmadi i radnji. Prebacivanjem glavnog jezička na Dostupni upravljači dobićete spisak programa i daljinskih upravljača prepoznatih po naprednoj funkcionalnosti; neki podaci se mogu videti i izborom jedne od stavki.

### Daljinski upravljači i režimi

Svaki daljinski upravljaš ima nekoliko režima. Višestruki režimi omogućavaju da isto dugme obavlja različite radnje u različitim situacijama, tako da se upravljač sa ograničenim brojem dugmadi može koristiti za više namena. Dobar primer su višenamenski daljinski upravljači za TV/video/satelit/DVD — pre nego da imaju različitu dugmad za svaki od ovih uređaja, postojećim skupom dugmadi može se upravljati samo trenutno izabranim uređajem.

Daljinski upravljač može da bude najviše u jednom režimu u istom trenutku (a može da ne bude ni u jednom). „Podrazumevani režim“ je onaj režim u kome se daljinski upravljač pokreće, i u koji normalno odlazi po resetovanju. Ovo se može podesiti dugmetom Uredi....

Spisak sadrži sve daljinske upravljanje otkrivene na sistemu. Režimi se mogu dodavati i uklanjati izborom željenog upravljača i dugmadima Dodaj... i Ukloni ispod spiska. Režimi se mogu preimenovati „u redu“ po uobičajenom sistemu KDE‑a — prvo izaberite režim sa spiska, pa posle kratke zadrške ponovo kliknite na njega. Dugme Uredi... omogućava uređivanje imena režima i definisanje ikone koja će se pojaviti u sistemskoj kaseti po ulasku u taj režim.

### Sveze dugmadi i radnji

Sveza dugmeta i radnje (kraće „radnja“) određuje kakav će efekat proizvesti pritisak na dugme. To može biti prebacivanje režima, pokretanje programa ili izvršavanje radnje u programu (preko D‑Busa).

Radnje mogu biti pridružene nekom režimu daljinskog upravljača, kada će imati dejstva samo ako je upravljač u tom režimu. Radnje se takođe mogu izmestiti iz bilo kog režima, kada će imati isto dejstvo bez obzira na to u kom se režimu upravljač trenutno nalazi.

Za dodavanje sveze dugmeta i radnje prosto kliknite na Dodaj.... Radnju možete ukloniti tako što je izaberete i kliknete na dugme Ukloni. Radnje se mogu uređivati dugmetom Uredi..., i premeštati u druge režime prevlačenjem na željeni režim na spisku upravljača i režima.

Radnje se mogu popuniti i „automatski“, što je zgodno kada imate podržani daljinski upravljač i želite da mapirate njegovu dugmad na funkcije podržanog programa. KDE‑LIRC će pokušati da poklopi dugmad i funkcije za vas, mada ćete verovatno morati da ih dodatno naštelujete.

### Dostupni upravljači

Postoji još jedan jezičak, po imenu Dostupni upravljači. Pod njim su nabrojani programi i daljinski upravljači koje KDE‑LIRC prepoznaje. KDE‑LIRC takođe može da koristi nepodržane upravljače i programe, ali tada funkcija Automatski popuni... neće raditi najbolje (ili neće uopšte).

Klikom na neku stavku možete videti podatke o njoj, poput imena autora.

## Zasluge i licence

Radni okvir KDE‑LIRC‑a: © 2004, Gav Vud gav@kde.org.

Dokumentacija: © 2004, Gav Vud gav@kde.org.

&underFDL; &underGPL;

## Instaliranje

&install.intro.documentation; &install.compile.documentation;