# Priručnik za Ark

Mat
Džonston
&Matt.Johnston.mail;
Dragan
Pantelić

    falcon-10@gmx.de

prevod
2000
Mat Džonston
2004
Enrike Pinto
&FDLNotice;
2009-01-24
2.12

Ark je menadžer arhiva za KDE.

KDE
gzip
gunzip
tar
arhiva
ZIP
kompresovanje
LHA
kdeutils
Ark

## Uvod

Ark je program za upravljanje raznim formatima arhiva iz okruženja KDE‑a. Arhive se mogu pregledati, raspakivati, stvarati i menjati unutar Arka. Ume da rukuje raznim formatima, kao što su tar, gzip, bzip2, ZIP, RAR i LHA (ako su instalirani neophodni programi komandne linije).

## Korišćenje Arka

### Otvaranje arhiva

Arhivu u Arku otvarate pomoću Otvori... iz menija Fajl. Arhivske fajlove možete otvarati i prevlačenjem i puštanjem iz K‑osvajača ili Dolphina. Formati arhiva treba da su pridruženi Arku, tako da možete kliknuti desnim na fajl u K‑osvajaču ili Dolphinu i izabrati Otvori pomoću Arkom da ga otvorite, ili izabrati jednu od radnji raspakivanja.

### Rad sa fajlovima

Pošto otvorite arhivu, možete vršiti razne radnje nad fajlovima unutar nje. Odabirom fajla i korišćenjem menija Radnja, možete izvršiti jedno od sledećeg:

- Dodaj fajl... dodaje u arhivu fajlove sa diska.

- Dodaj fasciklu... dodaje u arhivu fascikle sa diska.

- Obriši uklanja trenutno izabrane fajlove iz arhive.

- Raspakuj raspakuje fajl na lokaciju na disku koju zadate.

- Prikaži otvara fajl u pridruženom prikazivaču.

### Raspakivanje arhiva

Pošto se otvori u Arku, arhiva se može raspakovati. Za raspakivanje fajlova iz date arhive, možete izabrati Raspakuj iz menija Radnja. Ovo otvara podmeni sa prethodno posećivanim fasciklama, tako da možete izabrati brzo raspakivanje u jednu od njih. Klik na značku na desnoj strani dugmeta Raspakuj na traci alatki izvodi istu radnju.

Dijalog za raspakivanje možete otvoriti klikom na dugme Raspakuj na traci alatki, ili prečicom Ctrl E. U ovom dijalogu možete da odredite gde treba raspakovati fajlove. Podrazumevana lokacija je fascikla u kojoj se nalazi arhiva.

Možete zadati raspakivanje fajlova u novu potfasciklu. Podrazumevano ime potfascikle biće prvi deo imena arhive, ali ga možete urediti po želji. Ako želite da se putanje očuvaju pri raspakivanju, uključite istoimenu opciju. Takođe možete izabrati da se otvori ciljna fascikla, u K‑osvajaču ili Dolphinu, pošto se raspakivanje završi.

Ako je na spisku arhive istaknut jedan ili više fajlova, takođe možete izabrati šta treba raspakovati:

- Samo izabrani fajlovi raspakuje samo izabrane fajlove.

- Svi fajlovi raspakuje celokupan sadržaj arhive.

### Stvaranje arhiva i dodavanje fajlova

Novu arhivu u Arku stvarate izborom Novo iz menija Fajl.

Zatim možete upisati ime arhive, s odgovarajućim nastavkom (`tar.gz`, `zip`, `bz2`, itd.), ili izabrati jedan od podržanih formata sa spiska Filter i popuniti kućicu Automatski izaberi nastavak imena fajla. Za dodavanje fajlova u arhivu, idite na Dodaj fajl... u meniju Radnja. Ako želite da dodate celu fasciklu, to činite pomoću Dodaj fasciklu... iz istog menija.

Drugi način za dodavanje fajlova u arhivu je prevlačenjem fajla iz K‑osvajača ili Dolphina, ili sa površi, u glavni prozor Arka.

## Naredbe

### Meni Fajl

CtrlN Fajl Novo

  Stvara novu arhivu.

CtrlO Fajl Otvori...

  Otvara arhivu.

Fajl Otvori skorašnje

  Daje spisak skorašnjih arhiva na izbor.

Ctrl Q Fajl Napusti

  Zatvara Ark.

### Meni Radnja

Radnja Dodaj fajl...

  Poziva dijalog za dodavanje fajlova, u kojem možete birati fajlove. Da izaberete više fajlova, držite pritisnut Ctrl i klikćite na njih.

Radnja Dodaj fasciklu...

  Poziva dijalog za dodavanje fascikli. Samo izaberite fasciklu i kliknite na dugme U redu.

Radnja Obriši

  Uklanja trenutno izabrane fajlove iz arhive.

CtrlE Radnja Raspakuj Brzo raspakuj u...

  Otvara podmeni sa prethodno posećenim fasciklama, tako da možete izabrati onu u koju ćete raspakovati.

Radnja Prikaži

  Otvara trenutno izabrani fajl u pridruženom programu prikazivaču.

### Meni Podešavanje

Podešavanje Prikaži traku stanja

  Određuje vidljivost trake stanja.

Podešavanje Podesi prečice...

  Poziva dijalog za podešavanje prečica, u kojem možete odrediti prečice s tastature za različite stavke menija. Za izmenu prečice, izaberite radnju sa spiska, a zatim željenu prečicu s tastature. Klikom na dugme prečice desno zadajete novu prečicu — prosto pritisnite željenu kombinaciju tastera.

Podešavanje Podesi trake alatki...

  Poziva KDE‑ov standardni dijalog za podešavanje ikona na traci alatki.

### Meni Pomoć

&help.menu.documentation;

## Zasluge i licenca

Ark: © 1997–2008, razni programeri Arka.

### Autori:

- Helio Ćisini de Kastro helio@conectiva.com.br

- Georg Robers Georg.Robbers@urz.uni-hd.de

- Enrike Pinto henrique.pinto@kdemail.net

- Roberto Selbah Tejkseira maragato@kde.org

- Robert Palmbos palm9744@kettering.edu

- Fransoa Ksavje Duranso duranceau@kde.org

- kompanija Corel (autorka: Emili Ezust) emilye@corel.com

Dokumentacija: © 2000, Mat Džonston &Matt.Johnston.mail;.

Dokumentaciju za KDE 3.3 ažurirao Enrike Pinto henrique.pinto@kdemail.net.

Preveo Dragan Pantelić falcon-10@gmx.de.

&underFDL; &underGPL;

## Instaliranje

### Kako nabaviti Ark

&install.intro.documentation;

### Zahtevi

Za uspešno korišćenje Arka, treba vam KDE 4.1. Takođe su potrebni GNU‑ov `tar` i skoriji `gzip` ako želite da Ark upravlja tar arhivama. Za rukovanje daljim formatima arhiva potrebni su odgovarajući programi komandne linije, kao što su `zip`, `unzip`, `ar`, `rar` i `lha`.

### Kompilovanje i instaliranje

&install.compile.documentation;

&documentation.index;