# Priručnik za KGet

Džonatan
E.
Drus
&Jonathan.Drews.mail;
Dragan
Pantelić

    falcon-10@gmx.de

prevod
2003
Džonatan E. Drus
&FDLNotice;
2005-08-31
0.8.4

KGet je KDE‑ov menadžer preuzimanja, projektovan da bude predusretljiv i prilagodljiv.

KDE
kdeutils
KGet
KPPP
preuzimanje

## Vodič za brzi početak

1. Pokretanje KGeta

2. Prevlačenje traženog URL‑a u prozor KGeta.

## Upotreba KGeta

### Tutorijal za KGet

Sledi kratak tutorijal koji predstavlja neke od mogućnosti KGeta. Snimak ekrana prikazuje tri softverska paketa koji se žele preuzeti. Tutorijal izlaže postupak za preuzimanje prvo srednjeg, a zatim preostala dva.

1. Prebacite KGet u režim van veze, stavkom menija Opcije Van veze.

2. Kliknite na prvi fajl levim dugmetom miša. Držite pritisnut taster Ctrl i kliknite na fajl skroz dole. KGetov prozor trebalo bi da nalikuje ovom: Snimak ekrana KGeta Stavke za preuzimanje iz K‑osvajača

3. Kliknite na dugme Odloži da sprečite preuzimanje ovih stavki.

4. Sada kliknite na srednju stavku da je istaknete. Gornja i donja stavka više neće biti istaknute. Snimak ekrana KGeta Stavke za preuzimanje iz K‑osvajača

5. Vratite KGet u režim na vezi pražnjenjem Opcije Van veze i KGet će preuzeti srednji fajl.

6. Kliknite na najvišu stavku, držite pritisnut taster Shift i kliknite na stavku na dnu. KGetov prozor trebalo bi da izgleda ovako: Snimak ekrana KGeta Stavke za preuzimanje iz K‑osvajača

   Držanjem pritisnutog tastera Ctrl birate pojedinačne stavke; držanjem Shifta birate stavke u nizu kako klikćete levim dugmetom miša.

7. Sada kliknite na ikonu U red, ili izaberite Prenos U red, da preuzmete dve istaknute stavke.

## Specijalna podešavanja

### Podešavanje automatskog prekidanja veze

Ova mogućnost koristi se za automatsko prekidanje modemske veze po okončanju preuzimanja. Da podesite KGet za automatsko prekidanje veze:

- Idite na Opcije Automatsko prekidanje veze da prekinete modemsku vezu, obično uspostavljenu kroz KPPP. Da biste koristili ovu mogućnost, mora biti uključen stručnjački režim.

- Korisnici SuSEa naredbu ``cinternet `-i` `ppp0` `-0``` moraju zameniti sa ``kppp `-k``` (meni Podešavanje Podesi KGet... Automatizacija).

- Za korisnike Fedore, naredba treba da bude ``/usr/sbin/usernetctl `ppp0` `down```

- Korisnici ostalih distribucija moraju pogledati uz nju priloženu dokumentaciju kako bi zadali odgovarajuću naredbu.

### Preuzimanje u naznačene fascikle

Za preuzimanje JPEG fajlova u naznačenu fasciklu:

- Idite na meni Podešavanje Podesi KGet..., stranica Fascikle.

- Unesite fajlove koje želite da preuzmete po nastavcima, `.jpg` i `.jpeg`, kao što je dole prikazano:

  Snimak ekrana KGeta
  Preuzimanje u naznačene fajlove

- Kliknite na Apply i OK. Svi JPEG fajlovi koje od sada preuzimate biće smeštani u `/home/kdecvs/pics/JPEG`.

## Naredbe

### Glavni prozor KGeta

#### Meni Fajl

CtrlO Fajl Otvori

  Otvara prozor za prenos, gde možete nalepljivati URL‑ove.

CtrlV Fajl Nalepi

  Nalepljuje sadržaj klipborda u prozor za prenos.

Fajl Izvezi listu prenosa...

  Otvara prozor za upis pod imenom, odakle možete sačuvati istaknute URL‑ove u KGetov fajl. Da biste upotrebili ovu mogućnost:

  - Prebacite KGet u režim van veze klikom na odgovarajuće dugme na traci alatki, ili izaberite Opcije Van veze.

  - Prevucite URL‑ove koje želite da preuzmete na KGet.

  - Zatim kliknite na unos na vrhu, tako da postane istaknut.

  - Držite pritisnut taster Shift i kliknite na URL pri dnu, da se stavke ovako istaknu: KGet upisuje u izvorni fajl

  - Sada kliknite na Fajl Izvezi listu prenosa... i unesite ime KGetovog fajla za izabrana preuzimanja.

  Ova mogućnost korisna je za zapisivanje stavki koje treba povremeno preuzimati, kao što su snimci ekrana iz KDE‑a gore.

Fajl Uvezi prenose...

  Učitava KGetove fajlove stvorene pomoću Fajl Izvezi listu prenosa...

Fajl Uvezi veze...

  Uvozi URL‑ove iz tekstualnih fajlova. Ova moćna mogućnost omogućava vam da raščlanjivanjem tekstualnog fajla (npr. e‑pošte koje ste primili) sakupite URL‑ove u njemu. Može da razlikuje običan tekst od URL‑a, pod uslovom da URL počinje od leve margine dokumenta. KGet će za vas pronaći takve URL‑ove i učitati ih u svoj glavni prozor.

  Ova mogućnost ignoriše običan tekst samo ako ste uključili stručnjački režim. U suprotnom, tekstualni fajl mora sadržati samo URL‑ove.

CtrlQ Fajl Napusti

  Napušta KGet.

#### Meni Prikaz

Prikaz Prikaži prozor dnevnika

  Otvara prozor dnevnika koji prikazuje sve događaje. Ovo je korisno pogledati kad se žele proveriti dešavanja tokom dugog preuzimanja. Možete videti da li su preskočeni neki paketi, ili ako je došlo do prekovremena veze.

#### Meni Prenos

Da bi stavke ovog menija postale aktivne (umesto zasivljene), morate istaći bar jedno preuzimanje klikom na njega levim dugmetom miša.

Prenos Kopiraj URL u klipbord

  Kopira istaknuti red u KDE‑ov klipbord (Klipper).

Prenos Otvori zaseban prozor

  Prikazuje izabrano preuzimanje u zasebnom prozoru.

Prenos Premesti na početak

  Premešta istaknutu stavku na vrh spiska preuzimanja.

  Prvo se preuzima najviši URL sa spiska.

Prenos Premesti na kraj

  Premešta istaknutu stavku na dno spiska preuzimanja.

Prenos Nastavi

  Nastavlja pauzirano preuzimanje.

Prenos Pauziraj

  Pauzira tekuće preuzimanje.

Prenos Obriši

  Briše istaknutu stavku iz glavnog prozora KGeta.

Prenos Počni iznova

  Nastavljanje i pauziranje kombinovano pod jednim dugmetom.

Prenos U red

  Započinje preuzimanje istaknutih stavki.

Prenos Na vreme

  Odgađa preuzimanje istaknutih stavki na jedan minut. Ovo je korisno kad želite da pauzirate preuzimanje da biste proverili e‑poštu, ili posetili neki veb sajt.

Prenos Odloži

  Na neodređeno vreme odgađa preuzimanje istaknutih stavki.

  Opcije U red, Na vreme i Odloži uzajamno se isključuju; samo jedna može biti izabrana u istom trenutku.

#### Meni Opcije

Opcije Koristi animacije

  Da li prikazivati animacije za stanje KGeta.

Opcije Koristi zvuk

  Da li na događaje ukazivati zvukom, npr. kada se fajl doda na spisak preuzimanja ili kada se preuzimanje dovrši.

Opcije Stručnjački režim

  Isključuje upite.

Opcije Koristi poslednju fasciklu

  KGet će ignorisati tekuće postavke fascikli i sve nove prenose stavljati u fasciklu u koju je stavljen poslednji prenos.

Opcije Van veze

  Prebacuje KGet na vezu (spreman za preuzimanje) ili sa veze. Režim van veze koristite kada želite da kopirate URL‑ove u KGet tako da preuzimanje ne počne odmah.

Opcije Automatsko prekidanje veze

  Nalaže KGetu da prekine modemsku vezu, obično uspostavljenu KPPP‑om. Za korišćenje ove mogućnosti mora biti uključen stručnjački režim.

  Više informacija o automatskom prekidanju veze možete naći u .

Opcije Automatsko gašenje

  Zatvara KGet posle dovršenja svih preuzimanja. Mora biti uključen stručnjački režim.

Opcije Automatsko nalepljivanje

  Uključuje zahvatanje fajlova za preuzimanje iz klipborda.

#### Meni Podešavanje

Podešavanje Prikaži traku stanja

  Sakriva i prikazuje traku stanja. Traka stanja obično daje statistiku o fajlovima koji se trenutno preuzimaju.

Podešavanje Mesto za spuštanje

  Mesto za spuštanje je ikona površi kojom se KGet može skrivati i vraćati. Na njega se takođe mogu prevući veze koje treba dodati u red za preuzimanje.

Podešavanje Podesi prečice...

  Prikazuje KDE‑ov dijalog za podešavanje prečica sa tastature.

Podešavanje Podesi trake alatki

  Prikazuje KDE‑ov dijalog za podešavanje trake alatki.

Podešavanje Podesi KGet...

  Pokreće glavni dijalog za podešavanje KGeta.

#### Meni Pomoć

&help.menu.documentation;

## Zasluge i licenca

KGet

© (program) 1998, Matej Kos

Doprinosioci:

- Patrik Šarbonije pch@freeshell.org

- Karsten Pfajfer &Carsten.Pfeiffer.mail;

© (dokumentacija) 2003, Džonatan E. Drus &Jonathan.Drews.mail;

© (dokumentacija) 2007, Rohan B. Druva rohandhruva@gmail.com

Preveo Dragan Pantelić falcon-10@gmx.de.

&underFDL; &underGPL;

## Instaliranje

### Kako nabaviti KGet

&install.intro.documentation;

### Kompilovanje i instaliranje

&install.compile.documentation;

&documentation.index;