# Osnove

## Pokretanje Oktete

Upišite ``okteta`` u komandni odzivnik ili izaberite Heksadekadni uređivač iz grupe ProgramiAlatke u KMenuju.

Dostupne su standardne Qt i KDE opcije komandne linije, a nabrojati se mogu izvršavanjem ``okteta` `--help``.

Opcije komandne linije posebne za Oktetu su:

`<URL‑ovi>` — otvara fajlove sa zadatih URL‑ova.

## Korišćenje

Glavni prozor Oktete ima sledeće komponente: traku menija, traku alatki, prikaz podataka i bočnu traku s alatkama.

Kad se otvori fajl ili stvori novi niz bajtova, bajtovi su dati u tradicionalnom prikazu sa dve kolone: jedna sa brojevnim vrednostima, druga sa dodeljenim znakovima. Na levoj strani dati su pomaci redova.

Podaci se mogu uređivati, isecati, kopirati, nalepljivati i prevlačiti, sasvim slično kao u uređivaču teksta. Kursor pokazuje trenutni položaj. Pritiskanje tastera Insert prebacuje između režima prebrisavanja i umetanja. Sve radnje mogu se izvoditi i u koloni s vrednostima i u koloni sa znakovima.

Okteta prikazuje dva povezana kursora, u koloni bajtova i u koloni znakova. U zavisnosti od aktivne kolone, na koju ukazuje trepćući kursor, možete unositi samo znakove (u koloni znakova) ili samo vrednosti bajtova (u koloni bajtova).

Dijalog za pretragu omogućava traženje određene niske bajtova, definisane kao heksadekadna, dekadna, oktalna, ili binarna vrednost, ili kao tekst.

Istovremeno može biti otvoreno više nizova bajtova, ali samo jedan može biti aktivan. Aktivni niz birate kroz meni Prozori.