# Alatke

## Podaci o fajlu

Ovaj prikaz navodi neke podatke o tekućem fajlu, kao što su tip, lokacija skladištenja i veličina.

## Binarni filter

Filter izvodi binarne operacije nad izabranim bajtovima. Nakon izbora operacije (I, ILI, ROTIRAJ...), parametri se, ako ih ima, mogu postaviti u polju ispod. Filter se primenjuje dugmetom Filtriraj.

## Niske

Ova alatka pronalazi niske u izabranim bajtovima. Nakon izbora minimalne dužine, traženje se pokreće dugmetom Ažuriraj. Spisak prikazanih niski može se suziti unošenjem filterskog izraza.

## Tabela bajtova

Tabela nabraja sve moguće vrednosti bajta, i znakovne i numeričke.

Izabrana vrednost može se umetnuti na položaju kursora za definisani broj bajtova. Umeće se dugmetom Umetni ili dvoklikom na red u tabeli.

## Statistika

Prikaz statistike za izabrane bajtove, koju čine učestalosti ponavljanja za svaku vrednost bajta u izboru. Može se ažurirati dugmetom Ažuriraj.

## Tabela dekodiranja

Tabela prikazuje vrednost bajtova na položaju kursora, protumačenu kroz uobičajene jednostavne tipove podataka, kao što su celobrojni ili u pokretnom zarezu.