# Priručnik za K‑miksetu

Mat
Džonston

    &Matt.Johnston.mail;

Kristijan
Esken

    esken@kde.org

programer
Helio
Ćisini de Kastro

    helio@kde.org

programer
Štefan
Šimanski

    1Stein@gmx.de

programer
Lori
Vots

    &Lauri.Watts.mail;

pregledač
Dragan
Pantelić

    falcon-10@gmx.de

prevod
1996
2005
Kristijan Esken i Mat Džonston
&FDLNotice;
2007-01-05
2.6.1

K‑mikseta je program kojim možete menjati jačinu zvuka sa zvučne karte.

Upozorenje: priručnik se trenutno odnosi na stariju verziju K‑miksete, onu koja je stizala sa KDE‑om 3.5.

KDE
K‑mikseta
kdemultimedia
zvuk
glasnost
mikseta

## Uvod

Upozorenje: priručnik se trenutno odnosi na stariju verziju K‑miksete, onu koja je stizala sa KDE‑om 3.5.

K‑mikseta je KDE‑ov program za miksetu zvučne karte. Iako mali, sveobuhvatnih je mogućnosti. Daje vam na upravljanje sve zvučne karte na računaru.

K‑mikseta podržava nekoliko platformi i zvučnih drajvera:

- Zvučne karte sa alsa drajverima.

- Sve OSD platforme. Neposredno isprobani su Linux, FreeBSD, NetBSD i BSDi.

- Računari pod Solarisom.

- Računari pod Irixom

- Računari pod HP‑UX‑om.

Ako su instalirani i alsa i OSD drajveri, K‑mikseta će koristiti alsa drajver.

## Rad sa K‑miksetom

### Osnove

K‑mikseta se lako koristi. Svaka kontrola miksete koju obezbeđuje zvučna karta predstavljena je klizačem jačine. Mono‑kontrole imaju jedan klizač, a stereo kontrole mogu imati jedan ili dva, po vašem izboru. Na dnu prozora K‑miksete stoji klizač paniranja. Ako ima više od jedne zvučne karte, na vrhu prozora biće prikazan spisak odakle ih možete birati. Glavni prozor K‑miksete. Glavni prozor K‑miksete.

Prozor može sadržati do tri različita odeljka s kontrolama zvučne karte: Izlaz, Ulaz i Prekidači. Oni sadrže klizače jačine, prekidače za uključivanje i isključivanje snimanja i puštanja, i birače višestrukog izbora.

- Izlaz: kontrole koje su najverovatnije vezane za puštanje, poput glavne kontrole jačine.
- Ulaz: kontrole koje su najverovatnije vezane za snimanje, poput hvatanja.
- Prekidači: kontrole kojima se samo uključuje i isključuje funkcionalnost (poput +20 dB pojačanja mikrofona), i kontrole višestrukog izbora (poput izbora ulaza za mikrofon).

Pored kontrola jačine, K‑mikseta pokazuje i lampice. Njihove boje označavaju:

- zelena: lampica se odnosi na puštanje
- crvena: lampica se odnosi na snimanje
- žuta: lampica za specijalne sposobnosti zvučne karte

Svaka boja može biti u dva vida: osvetljena lampica znači uključeno, a neosvetljena isključeno.

### Kontrole jačine zvuka

Kontrole jačine zvuka u odeljcima Izlaz i Ulaz, odozgo nadole: Kontrola jačine zvuka (odeljak Ulaz). Kontrola jačine zvuka (odeljak Ulaz).

- Ikona koja predstavlja funkciju kontrole.
- Pokazivač jačine zvuka (opciono).
- Zelena lampica za utišavanje, preko koje možete isključiti kontrolu (svetlo se ugasi/zatamni) ili je uključiti (svetlo se upali/osvetli).
- Klizač za kontrolu zvuka (etiketu klizača možete sakriti, ako mikseta zauzima suviše prostora na ekranu).
- Ako kontrola podržava snimanje, davaće crvenu lampicu snimanja. Ako je osvetljena (svetlocrveno), kontrola je izabrana na snimanje. Ako je zatamnjena (tamnocrveno), kontrola nije izabrana za snimanje.

Kontrola jačine sa prekidačem za snimanje (odeljak Izlaz). Kontrola jačine sa prekidačem za snimanje (odeljak Izlaz).

Većina kontrola ima kontekstni meni, koji se dobija desnim klikom na kontrolu ili ikonu uređaja. Meni može sadržati nekoliko stavki, ali se prikazuju samo one koje se mogu primeniti.

Razdvoji kanale

  Prikaz jednog ili dva klizača. Primenljivo samo na stereo uređaje. Desni klizač upravlja jačinom zvuka desne strane, a levi leve strane.

Isključeno

  Isključuje ili uključuje uređaj.

Sakrij

  Ako nemate nameru da podešavate dati uređaj, možete ga sakriti ovom opcijom. Ako želite opet da ga prikažete, to možete uraditi samo opcijom Kanali (vidi ispod).

Podesi globalne prečice...

  Uređajem možete upravljati i pomoću tastature. Ovom opcijom pozivate KDE‑ov dijalog za podešavanje prečica. U njemu možete definisati tastere za pojačavanje i utišavanje zvuka i isključivanje uređaja. Tasteri su globalni i rade i kad je K‑mikseta minimizovana ili usidrena.

Kanali

  Dobićete dijalog u kojem možete podesiti kanale koje želite da vidite, po odeljcima (Izlaz, Ulaz, Prekidači).

Prikaži traku menija

  Ova opcija nije posebna po uređaju, već utiče na prozor miksete. Njome možete sakriti i prikazati traku menija. Ovo možete uraditi i pritiskom na prečicu (obično CtrlM).

### Prekidači i birači višestrukog izbora

Kontrole u odeljku Prekidači sastoje se od lampice i kratke etikete koja opisuje funkciju. Ovaj odeljak takođe može sadržati birače višestrukog izbora. Imajte u vidu da su ove kontrole često veoma specijalne, tako da obično nisu potrebne prosečnom korisniku. Kontekstni meni sadrži već opisane unose Kanali i Prikaži traku menija. Prekidači i birači višestrukog izbora (odeljak Prekidači). Prekidači i birači višestrukog izbora (odeljak Prekidači). Setite se da se crvene lampice odnose na snimanje, a žute na specijalne sposobnosti zvučne karte. Gornji snimak ekrana prikazuje sleva nadesno: prigušena lampica izlaza IEC 958 (žuto znači specijalna kontrola), osvetljena lampica miksete (crveno znači u vezi sa snimanjem), prigušena lampica u vezi sa snimanjem, osvetljena specijalna kontrola i jedan birač višestrukog izbora (izlazna putanja PCM‑a i isključivanje). Ako niste sigurni u značenje neke kontrole, raspitajte se kod izdavača drajvera zvučne karte (za većinu linux distribucija to je Alsa).

### Klizač paniranja

Ovim klizačem možete određivati raspodelu zvuka između levog i desnog zvučnika. Klizač deluje na glavnu jačinu zvuka. Srednji položaj je podrazumevani. Povlačenjem klizača ulevo utišava se zvuk desnog zvučnika, a udesno levog. Ovo naravno može biti i obrnuto, ako su vam zvučnici pogrešno razmešteni.

Kod okružujućih sistema, imajte u vidu da glavni uređaj često utiče samo na prednje zvučnike. Ovo je ograničenje drajvera zvučne karte.

Ako zvučna karta nema glavni uređaj, K‑mikseta može pokupiti neki drugi — to uglavnom biva kontrola talasa ili PCM‑a.

### Podešavanje opcija

Za podešavanje opcija idite na Podešavanje Podesi K‑miksetu... na traci menija. Tamo možete podesiti:

Spusti se u sistemsku kasetu

  Ako je popunjeno, K‑mikseta će pristati u sistemsku kasetu kada se klikne na dugme za zatvaranje prozora. U suprotnom, K‑mikseta će biti napuštena. Imajte u vidu da posle napuštanja nećete moći da upravljate jačinom zvuka putem prečica sa tastature.

Omogući kontrolu jačine u sistemskoj kaseti

  Ako je uključeno, levi klik na K‑miksetinu ikonu sistemske kasete prikazaće iskačući prozor sa kontrolom jačine primarnog uređaja (trenutno ne možete odrediti koji je to, već ga K‑mikseta bira automatski). Ako je isključeno, levi klik na ikonu obnavlja glavni prozor K‑miksete.

Prikaži podeoke

  Prikazuje crtice za obeležavanje položaja klizača.

Prikaži etikete

  Prikazuje etiketu za svaki zvučni uređaj. Bez obzira da li je ovo uključeno, isti podatak možete videti nadnošenjem pokazivača nad ikonu uređaja.

Obnovi jačine po prijavljivanju

  Zadaje da KDE po prijavljivanju obnavlja jačine zvuka, zabeležene kad ste se poslednji put odjavili. Ako operativni sistem sam upisuje jačine, možda ovo vam možda neće trebati (ali je svejedno potrebno na računarima sa više korisnika).

Vrednosti jačine:

  Izaberite da li će se i kako prikazivati jačina zvuka: nikakve, apsolutne ili relativne.

Usmerenje klizača:

  Ovom opcijom možete okrenuti sadržaj glavnog prozora K‑miksete za 90 stepeni. Okreću se klizači, tekstovi i sve drugo što može. Iz ovoga se izuzima pre svega traka menija, birač miksete (ako je prikazan), klizač paniranja i birači višestrukih izbora.

## K‑miksetin panelski aplet

Apletski panel alternativno sučelje za K‑miksetu. Možete ga dodati na KDE‑ov panel izborom Dodaj aplet na panel... iz menija panela ili kontekstnog menija. Zatim izaberite Zvučna mikseta i kliknite na Dodaj na panel, ili dvokliknite na Zvučna mikseta.

S apletom K‑miksete uglavnom možete raditi kao i sa glavnim prozorom, uključujući i kontekstni meni. Zbog ograničenog prostora na panelu postoje neke razlike:

- Glavni meni nije dostupan.
- Ako ima više zvučnih karti, ne možete promeniti miksetu pošto je izaberete na početku.
- Nema ikone sistemske kasete. Ako želite da je koristite, morate dodatno pokrenuti K‑miksetu preko KMenuja.
- Ikone su dostupne samo ako je panel dovoljno velik.
- Ne prikazuju se etikete imena uređaja.
- Aplet se podešava preko menija panela. Tu možete podesiti boje i usmerenje klizača.
- Nema automatskog upisivanja jačine zvuka. Ako želite da jačine budu sačuvane na odjavljivanju, radi kasnijeg obnavljanja, takođe morate pokrenuti K‑miksetu preko KMenuja.

## Napredne mogućnosti K‑miksete

Ovo poglavlje opisuje funkcionalnost K‑miksete namenjenu iskusnim korisnicima. Većini nikada neće zatrebati ono što opisuje ovo poglavlje, te ga slobodno možete preskočiti.

### DCOP sučelje

Ponekad želite da uradite nešto specijalno, poput upravljanja miksetom iz drugog programa ili gašenja glavnog uređaja svakog dana u 22.00. K‑mikseta poseduje DCOP sučelje koje vam omogućava da postignete mnogo uz minimum napora. Možete pokrenuti školjku i upisati ``dcop kmix`` da započnete istraživanje K‑miksetinih DCOP sučelja. Njih čine:

``Mixer0``

  Dopušta manipulisanje prvom miksetom. Možete postaviti jačinu zvuka, promeniti balans, dobaviti ime miksete, i još mnogo toga. Ako želite da istražite sve mogućnosti, upišite ``dcop kmix Mixer0``. U slučaju da je instalirano više zvučnih karti, postoji još unosa poput ``Mixer1``, itd.

``kmix-mainwindow#1``

  Ovom naredbom može se kontrolisati prozor K‑miksete. Možete sakriti i prikazati prozor, promeniti mu veličinu, i još mnogo toga. Ako želite da istražite sve mogućnosti, upišite ``dcop kmix kmix-mainwindow#1``.

### Primeri DCOP‑a

``dcop kmix kmix-mainwindow#1 hide``

  Sakriva prozor K‑miksete. Upotrebite ``dcop kmix kmix-mainwindow#1 show`` ili ikonu sistemske kasete da ga opet prikažete.

``dcop kmix kmix-mainwindow#1 resize 1 1``

  Smanjuje prozor K‑miksete na najmanju moguću veličinu. To je veličina pri kojoj će se svi klizači i ostali elementi sučelja uklopiti u prozor.

``dcop kmix kmix-mainwindow#1 resize 1 1``

  Saopštava ime prve miksete, na primer `Sound Fusion CS46xx`.

``dcop kmix Mixer1 setVolume 0 10``

  Postavlja jačinu zvuka druge miksete, uređaj 0, na 10 procenata. Uređaj 0 je često glavni uređaj, ali ne uvek. Ako želite da utišate (prvi) glavni uređaj na drugoj zvučnoj karti, možete upotrebiti ``dcop kmix Mixer1 setMasterVolume 0``.

Ove naredbe možete izvršiti neposredno u školjci pokrenutoj unutar KDE‑a. Ako DCOP naredbe želite da izvršite s nekog drugog mesta, na primer iz cron skripte, treba da definišete promenljivu okruženja `DCOPSERVER`, čija se vrednost se može pročitati iz prvog reda fajla `~/.DCOPserver_hostname_:0`. Na primer:

    #!/bin/sh
    DCOPSERVER=`cat /home/yourhome/.DCOPserver_yourhostname_:0 | grep local`
    export DCOPSERVER
    dcop kmix Mixer0 setMasterVolume 0

### Saveti i trikovi

#### Istovremeno korišćenje alsa i OSS drajvera

K‑mikseta pod Linuxom može da koristi ili alsa ili OSS drajver, ali ne oba. Ako su vam zaista potrebna oba istovremeno (vrlo retka situacija), možete učinite sledeće. Napustite K‑miksetu i dodajte sledeći red u fajl `kmixrc`, u globalnom odeljku postave:

    MultiDriver=true

Ponovo pokrenite K‑miksetu. Kad kliknete na Pomoć Informacije o hardveru, pod Zvučni drajveri u upotrebi: trebalo bi da vidite `ALSA0.9 + OSS`, i Aktiviran eksperimentalni režim višestrukih drajvera.

Verovatno ćete videti sve miksete udvojene.

Za ovu vrstu postave ne pružamo podršku.

## Zasluge i licenca

Glavni programeri:

- © 1996–2000, Kristijan Esken

- © 2000–2003, Kristijan Esken i Štefan Šimanski

- © 2003–2005, Kristijan Esken i Helio Ćisini de Kastro

Doprinosioci:

- Kristijan Esken esken@kde.org

- Štefan Šimanski 1Stein@gmx.de

- Pol Kendal paul@orion.co.nz (prenos na SGI)

- Zoltan Šebešćen szoli@digo.inf.elte.hu (popravke za FreeBSD)

- Žan Luj Faro jlf@essi.fr (popravke za Solaris)

- Nik Lopez kimo_sabe@usa.net (prenos na Alsu)

- Helge Deler deller@gmx.de (prenos na HP‑UX)

- Lenart Augustson augustss@cs.chalmers.se (popravke za *BSD)

Dokumentacija: © 2000, Mat Džonston &Matt.Johnston.mail;.

2003. ažurirao prema izdanju K‑miksete 1.91 Kristijan Esken esken@kde.org.

2005. ažurirao prema izdanju K‑miksete 2.2 Kristijan Esken esken@kde.org.

Jula 2005. ažurirao prema izdanju K‑miksete 2.6 Kristijan Esken esken@kde.org.

Na osnovu dokumentacije Kristijana Eskena esken@kde.org.

Preveo Dragan Pantelić falcon-10@gmx.de.

&underFDL; &underGPL;

## Instaliranje

### Kako nabaviti K‑miksetu

&install.intro.documentation;

### Zahtevi

Očigledno, K‑mikseta je od koristi samo ako imate zvučnu kartu. Podržava više platformi i zvučnih drajvera:

- Sve OSD platforme. Neposredno isprobani su Linux, FreeBSD, NetBSD i BSDi.

- Računari pod Solarisom.

- Računari pod Irixom

- Zvučne karte sa alsa drajverima.

- Računari pod HP‑UX‑om.

### Kompilovanje i instaliranje

&install.compile.documentation;