# Priručnik za SuperKarambu

Hans
Karlson
karlsson.h@home.se
Dragan
Pantelić

    falcon-10@gmx.de

prevod
2005
Hans Karlson
2005-08-04
0.3.5
&FDLNotice;

SuperKaramba je alatka za lako stvaranje interaktivnih vidžeta na KDE površi.

KDE
površ
karamba

## Pitanja, odgovori i saveti

### Često postavljana pitanja

### Instaliranje

Gde mogu da nađem RPM‑ove SuperKarambe?

Veb sajt SuperKarambe daje spisak korisnički priloženih RPM‑ova za nekoliko distribucija. Drugi RPM‑ovi koje prilažu korisnici mogu se naći na http://kde-look.org i SuperKarambinom forumu pomoći.

Pri kompilovanju dobijam ovu grešku:

    Python.h: No such file or directory

Morate da instalirate paket `python-devel`. Pošto ga instalirate, ponovo izvršite `./configure` i `make`.

Pri kompilovanju dobijam ovu grešku:

    cannot find -lselinux

Morate da instalirate paket `libselinux-devel`. Pošto ga instalirate, ponovo izvršite `./configure` i `make`.

Nakon izvršavanja `./configure`, `make` i `make install`, izvršni fajl SuperKarambe nije tamo gde sam mislio da će biti. Kad pokušam da izvršim `superkaramba` iz komandne linije, kaže `naredba nije nađena`.

U nekim distribucijama `./configure` ima podrazumevanu putanju prefiksa različitu od one koju biste očekivali. Na primer, u Mandrakeu je podrazumevani prefiks `/usr/local/kde`, tako da se izvršni fajlovi instaliraju u `/usr/local/kde/bin`.

Možete učiniti nekoliko stvari da ispravite ovo.

Možete izvršiti `./configure `--prefix=/usr`` da zadate prefiks po želji, a zatim ponoviti `make` i `make install`. Ili, možete u željenoj fascikli napraviti simboličku vezu ka instaliranom izvršnom fajlu. Na kraju, možete dodati instalacionu fasciklu u `$PATH`.

### Opšte

Kako da se otarasim KDE‑ovog panela? Mora li Kicker da ostane u pogonu?

Mnoge teme zavise od Kickera i bez njega neće dobro raditi. Ako ne želite da se Kicker vidi na površi, možete zadati da se automatski sakriva. Drugo rešenje je da izmenite postavku automatskog sakrivanja u fajlu `~/.kde/share/autostart/panel.desktop`. Za više informacija pogledajte viki stranicu o tajnim postavkama.

Mogu li da imam temu sistemske kasete dok se izvršava Kickerova sistemska kaseta?

Bolje nemojte. Ako pokrenete temu sa sistemskom kasetom dok je u pogonu obična Kickerova sistemska kaseta, tema će „pokrasti sve ikone sa prve sistemske kasete. Do ovoga dolazi zato što su u KDE‑u i Gnomeu ikone sistemske kasete zapravo mali prozori, i izvršava se samo jedan primerak svakog. Ako želite da pokrenete temu sistemske kasete, morate ukloniti sistemsku kasetu iz Kickera.

Kako da postavim teme da se automatski pokrenu po pokretanju sesije?

Uključite KDE‑ov podršku za sesije u Kontrolnom centru. Tako će se tema koju ostavite u radu pri odjavljivanju automatski biti pokrenuta pri sledećem prijavljivanju. Za neke teme, moraćete bar jednom nakon pokretanja da kliknete desnim dugmetom i ponovo učitate temu, tako da se postavni fajl upiše u vašu domaću fasciklu.

Drugo rešenje je da napravite postavni fajl površi u KDE‑ovoj fascikli samopokretanja.

Za stvaranje postavnog fajla površi, otvorite neki uređivač i upišite sledeće:

    [Desktop Entry]
    Exec=superkaramba {lokacija fajla teme}.theme
    Name={ime teme}
    Type=Application
    X-KDE-StartupNotify=false

Sačuvajte ovo kao `imeteme.desktop` u fasciklu samopokretanja `$`KDEHOME`/Autostart/`.

Zašto je opcija Uredi skriptu isključena kada kliknem desnim na temu?

Neke teme SuperKarambe ne sadrže Python skriptu. Ovo je normalno, te teme će i bez nje normalno raditi. Međutim, ako tema koristi Python skriptu, može se dogoditi da SuperKaramba ne može da je učita. Ovo je obično zbog grešaka u Python kodu. Pokrenite temu iz komandne linije da vidite konkretnu poruku o grešci.

Zašto je meni Podešavanje teme isključen kad kliknem desnim na temu?

Meni Podešavanje teme uključen je samo ako mu je tema dodala opcije. Neke teme nemaju nikakvih postavnih opcija ili koriste drugačiji metod podešavanja.

### Pretresanje problema

Teme se pokreću na različitim lokacijama pri svakom pokretanju KDE‑a.

Zatvorite sve superkaramba teme, a zatim u `$`KDEHOME`/share/config/session/` obrišite sve fajlove sesija koji počinju sa `superkaramba`. Ponovo pokrenite KDE i teme, i trebalo bi da budu na pravom mestu.

Pozadine tema su crne umesto providne.

Providnost u KDE‑u radi samo kad je pozadina površi centrirana ili skalirana tapetna slika. Ako je pozadina prosta boja ili popločana slika, onda superkaramba teme neće biti providne. U Gnomeu je poznat problem da teme imaju crnu pozadinu čak i ako je tapet postavljen. Nažalost, trenutno ne postoji rešenje. U suprotnom, trebalo bi da vam tema pravilno funkcioniše.

## Zasluge i licence

SuperKarambu napisali Adam Gejtgej adam@rootnode.org i Hans Karlson karlsson.h@home.se.

Preveo Dragan Pantelić falcon-10@gmx.de.

&underFDL; &underGPL;